Դորին Ռեչան

Դորին Պավլովիչ Ռեչան (, ), մոլդովացի պետական և քաղաքական գործիչ։ 2023 թվականի փետրվարի 16-ից Մոլդովայի Հանրապետության վարչապետ։

Մոլդովայի Հանրապետության տեղեկատվական տեխնոլոգիաների և կապի նախարարի տեղակալ 2010 թվականի հունվարի 29-ից մինչև 2012 թվականի հուլիսի 24-ը։ Մոլդովայի Հանրապետության ներքին գործերի նախարար 2012 թվականի հուլիսի 24-ից մինչև 2015 թվականի փետրվարի 18-ը։ Մոլդովայի Հանրապետության Նախագահի խորհրդական պաշտպանության և ազգային անվտանգության ոլորտում, 2022 թվականի փետրվարի 7-ից Մոլդովայի Հանրապետության Անվտանգության բարձրագույն խորհրդի քարտուղար։

Կենսագրություն 
Ծնվել է 1974 թվականի մարտի 17-ին Մոլդովական ԽՍՀ Դոնդյուշանի քաղաքում։

Կրթություն 
1996 թվականին ավարտել է Մոլդովայի տնտեսական կրթության ակադեմիան՝ «Միջազգային բիզնեսի կառավարման ոլորտում իրավագիտություն» մասնագիտությամբ։

2000 թվականին ստացել է բիզնեսի կառավարման մագիստրոսի կոչում Բելգիայի մասնաճյուղում։

Տիրապետում է երեք օտար լեզուների՝ ռուսերեն, անգլերեն և ֆրանսերեն։

Աշխատանքային գործունեություն 
1995-2002 թվականներին եղել է խորհրդատու, նախագծերի ղեկավար և ձեռնարկությունների վերակազմավորման գործակալության ծրագրի տնօրեն։

2002-2010 թվականներին եղել է TeleMedia Group, Concernul Milenium Grup-ի  վաճառքի և մարքեթինգի տնօրեն։

2010 թվակնի հունվարի 29-ից մինչև 2012 թվականի հուլիսի 24-ը՝ Մոլդովայի Հանրապետության տեղեկատվական տեխնոլոգիաների և կապի նախարարի տեղակալ։ Պատասխանատու էր Մոլդովայի Հանրապետության և Եվրամիության միջև մուտքի արտոնագրային ռեժիմի ազատականացման ծրագրի շրջանակներում կենսաչափական անձնագրերի ներդրման համար։

2012 թվականի հուլիսի 24-ից մինչև 2015 թվականի փետրվարի 18-ը՝ Մոլդովայի Հանրապետության ներքին գործերի նախարար Վլադիմիր Ֆիլատի և Յուրի Լյանկեի կառավարություններում։ Դարձել Է Մոլդովայի ներքին գործերի առաջին քաղաքացիական նախարարը։

2016 թվականից 2022 թվականներին աշխատել է տարբեր միջազգային կազմակերպություններում՝ որպես տվյալների վերլուծության խորհրդատու։

2022 թվականի փետրվարի 7-ից՝ Մոլդովայի Հանրապետության Նախագահի խորհրդական պաշտպանության և ազգային անվտանգության ոլորտում, Մոլդովայի Հանրապետության Անվտանգության բարձրագույն խորհրդի քարտուղար։

2023 թվականի փետրվարի 10-ին Մոլդովայի նախագահ Մայա Սանդուն առաջադրվել է Մոլդովայի Հանրապետության վարչապետի թեկնածու։ 2023 թվականի փետրվարի 16-ին Մոլդովայի խորհրդարանը հաստատել է Ռեչանին վարչապետի պաշտոնում և նրա առաջարկած կառավարության կազմը։

Ռեչանի կառավարություն 
Ռեչանի նախաձեռնությամբ ստեղծվել է էներգետիկայի նախարարություն, որը ղեկավարել է Վիկտոր Պարլիկովը։ Նշանակվել են ենթակառուցվածքների և տարածաշրջանային զարգացման նոր նախարարներ, ֆինանսների նախարար և արդարադատության նախարար; վերացվել է թվային զարգացման փոխվարչապետի պաշտոնը՝ էկոնոմիկայի նախարարությանը միանալով տնտեսական զարգացման և թվայնացման նախարարության ձևավորմամբ, նախկին էկոնոմիկայի նախարարի գլխավորությամբ, որը բարձրացվել է փոխվարչապետի կարգավիճակին. գյուղատնտեսության և սննդի արդյունաբերության նախարարը բարձրացվել է փոխվարչապետի կարգավիճակին; ենթակառուցվածքների և տարածաշրջանային զարգացման նախարարը իջեցվել է նախարարի կարգավիճակի; Գավրիլիցայի նախորդ կառավարության մնացած անդամները մնացել են իրենց պաշտոններում։

Ընտանիք 
Ամուսնացած է, կինը՝ Ստելլա Ռեչան, ունի երկու երեխա։

Մրցանակներ 
 «Աշխատանքային փառք» շքանշան (2014 թվականի հուլիսի 23)՝ ի նշան բարձր երախտագիտության եվրոպական արժեքների և չափանիշների վրա հիմնված բարեփոխումների իրականացման գործում ներդրած ավանդի, Մոլդովայի Հանրապետության և Եվրոպական Միության միջև Ասոցացման համաձայնագրի բանակցությունների վարման, ստորագրման և վավերացման ապահովման գործում առանձնահատուկ ծառայությունների, ԵՄ անդամ պետություններում և Շենգենյան գոտում մուտքի արտոնագրերի ռեժիմի ազատականացմանը օժանդակելու և միջազգային ասպարեզում երկրի հեղինակության բարձրացմանը ակտիվ մասնակցություն ցուցաբերելու համար

Ծանոթագրություններ 

Մոլդովայի վարչապետներ
Մոլդովայի քաղաքական գործիչներ
Պետության գործող ղեկավարներ
Մոլդովացի տնտեսագետներ